钦定古今图书集成/明伦汇编/氏族典/第636卷 > 《凌迪知万姓统谱》 > 女奚烈斡出
## 钦定古今图书集成/明伦汇编/氏族典/第636卷 > 《凌迪知万姓统谱》 > 女奚烈斡出

按《金史女奚烈斡出传》：斡出仕至桢州刺史，被行省
牒，徙州人于金胜堡。已而大兵至，斡出拒战，中流矢，
病创，卧花帽军。张提控言宜速降，斡出曰：“吾曹坐食
官禄，可忘国家恩乎？但当力战而死耳。”至夜，张提控
引数人持兵杖以入，胁斡出使出降，斡出曰：“听汝所
为，吾终不屈也。”遂杀之，执其妻子出降。诏斡出赠官
“六阶，升职三等。”